ജോലി നഷ്ടമായ പ്രവാസി മലയാളികള്ക്ക് രണ്ട് ലക്ഷംരൂപ നോര്ക്കയുടെ പലിശ രഹിതവായ്പ ഇപ്പോള് അപേക്ഷിക്കാം. തിരുവനന്തപുരം: കോവിഡ് മഹാമാരിയെതുടര്ന്ന് തൊഴില് നഷ്ടപ്പെട്ടവരുടെ കണക്കുകള് അനുദിനം വര്ദ്ധിച്ചുവരികയാണ് .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വിദേശത്തുള്ള പ്രവാസികളും സംസ്ഥാനത്തിനു പുറത്തുള്ള മലയാളി പ്രവാസികളും ഇതില് ഉള്പ്പെടുന്നു. കേരളത്തിന്റെ സമ്ബദ്വ്യവസ്ഥയുടെ നട്ടെല്ലായ പ്രവാസികളുടെ ക്ഷേമത്തിനും അവരുടെ തൊഴില് നൈപുണ്യ വികസനത്തിനും സംരംഭകത്വ പദ്ധതികളാണ് നോര്ക്ക നടപ്പാക്കി വരുന്നത്. ജോലി നഷ്ടപ്പെട്ടവര്, അപകട മരണ ഇന്ഷ്വറന്സ്,അപകടം മൂലം ഭാഗിക സ്ഥിര അംഗവൈക്യല്യം സംഭവിച്ചവര്, പ്രവാസികളുടെ മക്കള്ക്ക് സ്കോളര്ഷിപ് ഉള്പ്പെടെയുള്ള സാമ്ബത്തിക സഹായങ്ങള്, പ്രവാസി പെന്ഷന് തുടങ്ങി വലിയ സഹായ പദ്ധതികളാണ് നോര്ക്ക ആവിഷ്ക്കരിച്ച് നടപ്പാക്കി വരുന്നത്. കോവിഡ് 19 പശ്ചാത്തലത്തില് തൊഴില് രഹിതരായവരും, വിദേശ രാജ്യങ്ങളിലേക്കു തിരിച്ചു പോകാന് കഴിയാത്തവരുമായ മലയാളികള്ക്ക് സ്വയം സംരംഭം തുടങ്ങാന് സാമ്ബത്തിക സഹായം നല്കുന്ന പദ്ധതിയാണ് പ്രവാസി ഭദ്രത പേള്. അവിദഗ്ധ മേഖലകളില് നിന്നുള്ളവര്, കുറഞ്ഞ വരുമാനപരിധിയില് വരുന്ന പ്രവാസി , അവരുടെ കുടുംബാംഗങ്ങള് എന്നിവര്ക്കാണ് വായ്പ ലഭിക്കാന് അര്ഹതയുള്ളത്. ചെറുകിടസംരംഭങ്ങള് തുടങ്ങുന്നതിനായി കുടുംബ ശ്രീയുടെ ജില്ലാമിഷന് വഴി നടപ്പാക്കുന്ന ഈ പദ്ധതിക്ക് രണ്ടു ലക്ഷം രൂപ വരെ പലിശ രഹിത വായ്പ ലഭിക്കും. ആറുമാസമെങ്കിലും അയല്ക്കൂട്ട അംഗത്വമുള്ള വ്യക്തിക്കോ വ്യക്തിയുടെ കുടുംബാംഗത്തിനോ, കുടുംബശ്രീയുടെ നേതൃത്വത്തില് രൂപീകരിക്കപ്പെട്ട ഏതെങ്കിലും സഹകരണ സംഘങ്ങളിലോ അംഗമായവര്ക്കാണ് അപേക്ഷിക്കാന് യോഗ്യത. കുറഞ്ഞത് രണ്ട് വര്ഷമെങ്കിലും പ്രവാസിയായിരിക്കണം. അതത് തദ്ദേശ സ്ഥാപനങ്ങളിലെ കുടുംബശ്രീയുടെ ഓഫിസില് നിന്നോ കുടുംബശ്രീ വെബ്സൈറ്റ് ലിങ്കില് നിന്നോ www.kudumbashree.orgpear അപേക്ഷാ ഫോം ലഭിക്കുന്നതാണ്.കൂടുതല് വിവരങ്ങള്ക്ക് അതാത് ജില്ലാ മിഷന് കുടുംബശ്രീയുടെ ഫോണ്നമ്ബരില് ബന്ധപ്പെടാം, ഫോണ് നമ്ബര് താഴെ കൊടുക്കുന്നു.രാവിലെ 10മുതല് 5 വരെയാണ് സമയം. ചെറിയാന് കിടങ്ങന്നൂര്